GPSC โชว์กำไร Q2/60 โต 18.67% มาที่ 814.75 ลบ.
GPSC โชว์กำไร Q2/60 โต 18.67% มาที่ 814.75 ลบ. จากปีก่อนมีกำไร 686.55 ลบ. ขณะที่งวด 6 เดือนแรก กำไรทรงตัว อยู่ที่ 1.56 พันลบ. จากปีก่อนมีกำไร 1.55 พันลบ.
7 ส.ค. 2560

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยผลการดำเนินงานในไตรมาส 2/2560 บริษัทมีกำไรสุทธิส่วนของบริษัทใหญ่จำนวน 815 ลบ. ปรับตัวเพิ่มขึ้น 65 ลบ. จากไตรมาสที่ 1/2560 โดยเป็นผลมาจากการที่โรงไฟฟ้าภายใต้การดำเนินการของบริษัทฯ มีผลประกอบการที่ดีขึ้น โดยเฉพาะโรงไฟฟ้าไออาร์พีซี คลีนพาวเวอร์ ระยะที่ 1 ที่ลูกค้าหลักกลับมาดำเนินงานตามปกติหลังจากที่มีการหยุดซ่อมบำรุงไปในไตรมาสที่ 1/2560 ส่งผลให้กำไรขั้นต้นของบริษัทฯ ปรับตัวเพิ่มขึ้น 158 ลบ.จากไตรมาสที่ 1/2560 รวมถึงค่าใช้จ่ายในการขายและบริหารของบริษัทฯ ในไตรมาสที่ 2/2560 ปรับตัวลดลง